РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/203-17

6. октобар 2017. године

Б е о г р а д

ЗАПИСНИК

19. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 6. OKTOБРА 2017. ГОДИНЕ

Седница је почела у 13.10 часова.

Седницом је председавала Стефана Миладиновић, заменик председника Одбора.

Седници су присуствовали чланови Одбора: Јасмина Каранац, Зоран Милекић, Огњен Пантовић, Снежана Б. Петровић, Далибор Радичевић и Ивана Стојиљковић.

Седници су присуствовали заменици чланова Одбора: Ивана Николић (заменик Јовице Јевтићa), Владимир Петковић (заменик др Владимира Орлића) и Радослав Цокић (заменик Катарине Ракић).

Седници нису присуствовали чланови Одбора: Драган Весовић, Драган Јовановић, Ненад Константиновић, Александар Стевановић, Новица Тончев и Горан Ћирић, нити њихови заменици, и Срето Перић, заменик члана Одбора.

Седници су присуствовали из Министарства, трговине, туризма и телекомуникација: др Расим Љајић, потпредседник Владе и министар, Милан Добријевић, руководилац Групе за развој Дигиталне агенде, Наталија Радоја, шеф Одсека за регулативу, анализу и планирање у области информационог друштва и Милан Војводић, самостални саветник у Одсеку за регулативу, анализу и планирање у области информационог друштва.

Одбор је, једногласно, у складу са предлогом заменика председника Одбора усвојио следећи:

Д н е в н и р е д

1. Разматрање Предлога закона о изменама Закона о информационој безбедности, који је поднела Влада, у појединостима;
2. Разматрање Предлога закона о електронском документу, електронској идентификацији и услугама од поверења у електронском пословању, који је поднела Влада, у појединостима;
3. Р а з н о.

Прва тачка дневног реда - **Разматрање Предлога закона о изменама Закона о информационој безбедности, који је поднела Влада, у појединостима**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о изменама Закона о информационој безбедности.

Одбор је одлучио да предложи Народној скупштини да **одбије** следеће амандмане:

**- на члан 1.** који су заједно поднели народни посланици Бошко Обрадовић, Срђан Ного, Марија Јањушевић, Драган Весовић, Иван Костић, Зоран Радојичић и проф. др Миладин Шеварлић;

**- на члан 1.** који је поднео народни посланик Маријан Ристичевић;

**- на члан 2.** који су заједно поднели народни посланици Бошко Обрадовић, Срђан Ного, Марија Јањушевић, Драган Весовић, Иван Костић, Зоран Радојичић и проф. др Миладин Шеварлић;

**- на члан 2.** који је поднео народни посланик Владимир Ђурић;

**- на члан 2.** који је поднео народни посланик Маријан Ристичевић;

**- на члан 3.** који су заједно поднели народни посланици Бошко Обрадовић, Срђан Ного, Марија Јањушевић, Драган Весовић, Иван Костић, Зоран Радојичић и проф. др Миладин Шеварлић;

**- на члан 3.** који је поднео народни посланик Маријан Ристичевић.

За известиоца Одбора на седници Народне скупштине одређена је Стефана Миладиновић, заменик председника Одбора.

Друга тачка дневног реда - **Разматрање Предлога закона о електронском документу, електронској идентификацији и услугама од поверења у електронском пословању, који је поднела Влада, у појединостима**

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о електронском документу, електронској идентификацији и услугама од поверења у електронском пословању.

I

Одбор је одлучио да предложи Народној скупштини да **прихвати** следеће амандмане:

- **на члан 2.** који су заједно поднели народни посланици Соња Павловић, Мариника Тепић, Александра Чабраја, Јован Јовановић и Зоран Живковић;

- **на члан 6.** који су заједно поднели народни посланици Соња Павловић, Мариника Тепић, Александра Чабраја, Јован Јовановић и Зоран Живковић;

- **на члан 8.** који су заједно поднели народни посланици Соња Павловић, Мариника Тепић, Александра Чабраја, Јован Јовановић и Зоран Живковић;

- **на члан 9.** који су заједно поднели народни посланици Соња Павловић, Мариника Тепић, Александра Чабраја, Јован Јовановић и Зоран Живковић;

- **на члан 11.** који су заједно поднелe народни посланици Бранка Стаменковић и Татјана Мацура;

- **на члан 11.** који је поднео народни посланик др Александар Мартиновић;

- **на члан 12.** који је поднео народни посланик др Александар Мартиновић;

- **на члан 20.** који су заједно поднелe народни посланици Бранка Стаменковић и Татјана Мацура;

- **на члан 22.** који су заједно поднелe народни посланици Бранка Стаменковић и Татјана Мацура;

- **на члан 23.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 25.** који су заједно поднели народни посланици Горан Ћирић Радослав Милојичић, Балша Божовић, Александра Јерков, Дејан Николић, Весна Марјановић, Горан Јешић, Маја Виденовић, Томислав Жигманов и Душан Петровић;

- **на члан 25.** који су заједно поднелe народни посланици Бранка Стаменковић и Татјана Мацура;

- **на члан 34.** који су заједно поднели народни посланици Горан Ћирић Радослав Милојичић, Балша Божовић, Александра Јерков, Дејан Николић, Весна Марјановић, Горан Јешић, Маја Виденовић, Томислав Жигманов и Душан Петровић;

- **на члан 34.** који су заједно поднелe народни посланици Бранка Стаменковић и Татјана Мацура;

- **на члан 36.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 40.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 43.** који су заједно поднелe народни посланици Бранка Стаменковић и Татјана Мацура;

- **на члан 47.** који су заједно поднелe народни посланици Бранка Стаменковић и Татјана Мацура;

- **на члан 50.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

- **на члан 58.** који су заједно поднелe народни посланици Бранка Стаменковић и Татјана Мацура;

- **на члан 59.** који су заједно поднелe народни посланици Бранка Стаменковић и Татјана Мацура;

- **на члан 62.** који су заједно поднелe народни посланици Бранка Стаменковић и Татјана Мацура;

- **на члан 71.** који су заједно поднели народни посланици Горан Ћирић Радослав Милојичић, Балша Божовић, Александра Јерков, Дејан Николић, Весна Марјановић, Горан Јешић, Маја Виденовић, Томислав Жигманов и Душан Петровић.

Одбор је одлучио да предложи Народној скупштини да **одбије** следеће амандмане:

- **на члан 2.** који су заједно поднеле народни посланици Бранка Стаменковић и Татјана Мацура;

- **на члан 2.** који су заједно поднели народни посланици Горан Ћирић, Радослав Милојичић, Балша Божовић, Александра Јерков, Дејан Николић, Весна Марјановић, Горан Јешић, Маја Виденовић, Томислав Жигманов и Душан Петровић;

- **на члан 6.** који су заједно поднелe народни посланици Татјана Мацура и Љупка Михајловска;

- **на члан 6.** који је поднео народни посланик Владимир Ђурић;

- **на члан 6.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

**- амандман којим се после члана 6. додаје нови члан 6а,** који је поднео народни посланик Владимир Ђурић;

- **на члан 6.** који су заједно поднели народни посланици Ненад Чанак, Олена Папуга и Нада Лазић;

- **на члан 8.** који су заједно поднелe народни посланици Бранка Стаменковић и Татјана Мацура;

- **на члан 10.** који су заједно поднели народни посланици Горан Ћирић Радослав Милојичић, Балша Божовић, Александра Јерков, Дејан Николић, Весна Марјановић, Горан Јешић, Маја Виденовић, Томислав Жигманов и Душан Петровић;

- **на члан 19.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

- **на члан 24.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 27.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 29.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 30.** који је поднео народни посланик Владимир Ђурић;

- **на члан 35.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

- **на члан 38.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 39.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 47.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 50.** који је поднео народни посланик Владимир Ђурић;

- **на члан 51.** који је поднео народни посланик Владимир Ђурић;

- **на члан 62.** који су заједно поднели народни посланици Ненад Чанак, Олена Папуга и Нада Лазић;

- **на члан 65.** који су заједно поднели народни посланици Соња Павловић, Мариника Тепић, Александра Чабраја, Јован Јовановић и Зоран Живковић;

- **на члан 66.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић;

- **на члан 70.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

- **на члан 71.** који су заједно поднели народни посланици Марко Ђуришић, Мирослав Алексић, Ненад Константиновић, Горан Богдановић и Здравко Станковић;

- **на члан 72.** који су заједно поднели народни посланици Бошко Обрадовић, Срђан Ного, мр Иван Костић, Марија Јањушевић, Зоран Радојичић, др Драган Весовић и проф. др Миладин Шеварлић.

II

Одбор је у складу са чланом 157. став 6. Пословника Народне скупштине, поднео амандманe на чл. 24, 29, 36, 51, 66, 69. и 70. Предлога закона.

**АМАНДМАН I**

У члану 24. Предлога закона реч: „пријављујеˮ замењује се речима: „може пријављиватиˮ.

**О б р а з л о ж е њ е**

Измена члана 24. Предлога закона предлаже се из разлога прецизирања одредбе о пријављивању шема електронске идентификације Европској комисији, с обзиром да је пријављивање опционо до приступања Републике Србије у чланство Европске уније.

**АМАНДМАН II**

Члан 29. Предлога закона мења се и гласи:

„Министарство обавља и послове:

1) обавештава надлежна тела страних држава о угрожавању безбедности или губитку целовитости који имају значајан утицај на пружену услугу од поверења или у њој садржане личне податке;

2) извештава Европску комисију о својим активностима у складу са Уредбом еИДАС, почев од дана ступања Републике Србије у чланство у Европској унији.ˮ

**О б р а з л о ж е њ е**

Измена члана 29. Предлога закона предлаже се како би се проширио круг држава са којим се врши сарадња у случају угрожавања безбедности или губитку целовитости који имају значајан утицај на пружену услугу од поверења или у њој садржаних личних података. Такође, предложеним амандманом се прецизира да ће Република Србија бити дужна да извештава Европску комисију почев од дана ступања Републике Србије у чланство у Европској унији.

**АМАНДМАН III**

У члану 36. Предлога закона став 4. мења се и гласи:

„Ако издавалац квалификованих електронских сертификата не поступи у складу са ставом 3. овог члана, дужан је да достави сву документацију Министарству које ће извршити опозив свих сертификата, без одлагања, а на трошак издаваоца квалификованих електронских сертификата.ˮ

**О б р а з л о ж е њ е**

Измена члана 36. става 4. Предлога закона, предлаже се из разлога прецизирања поступања у случају престанка рада пружаоца квалификоване услуге од поверења, односно када пружалац услуга од поверења не обезбеди наставак пружања услуга путем других пружалаца од поверења.

**АМАНДМАН IV**

У члану 51. брише се став 4, а став 6. мења се и гласи:

„Одредбе ст. 1-5. овог члана не примењују се на правне послове за које је посебним законом предвиђено да се не могу предузети у електронској форми.ˮ

**О б р а з л о ж е њ е**

Овим амандманом се отклања колизија постојећег става 4. члана 51. са чланом 20. став 4. Наиме, у члану 20. се прописује да у општењу странке са органима јавне власти идентитет странке утврђен на основу регистроване шеме електронске идентификације високог нивоа поузданости замењује потпис странке на поднеску, док се у члану 51. прописује да поднесак странке у поступку у облику електронског документа садржи квалификовани електронски печат или квалификовани електронски потпис. Предлогом закона се уводе различити начини и нивои поузданости електронске идентификације, који се користе за утврђивање идентитета странке у њиховом општењу са органима јавне власти, за исказивање воље и за предузимање правних радњи у поступцима (чл.17-22.), тако да потпис више неће представљати једини начин за утврђивање идентитета странке која писаним путем општи са органом јавне власти, како је то до сада било. Конкретно, у административним процедурама странке често достављају доказе који су издати у електронској форми (потписани квалификованим електронским потписом), а да су поднесци само средство за доставу тих доказа, па је сврсисходно да се поднесци потписују и на мање формалан начин, посебно када се ради добијања неке јавне услуге / остваривања неког права странка већ идентификовала на порталу органа јавне власти на адекватан начин. Нпр. ако странка Агенцији за привредне регистре доставља финансијски извештај који је књиговођа потписао квалификованим електронским потписом, због чега сам поднесак не би користио други поуздан начин утврђивања идентитета странке, која се претходно представила (аутентиковала) на порталу.

Измена члана 51. став 6. Предлога закона предлаже се ради брисања набрајања конкретних форми попут менице, тестамента или чека, како би се евентуалним будућим изменама прописа који регулишу форме наведених правних послова, избегло мењање овог закона.

**АМАНДМАН V**

У члану 66. Предлога закон у ставу 1. тачка 12) речи: ,, (члан 36. став 3)ˮ, замењују се речима: „(члан 36. ст. 3. и 4.);ˮ.

**О б р а з л о ж е њ е**

Измена члана 66. став 1. тачка 12) Предлога закона предлаже се ради усклађивања са Амандманом III којим је предложена измена члана 36. став 4.

**АМАНДМАН VI**

После члана 69. додају се нови чл. 69а. и 69б, који гласе:

„Члан 69а.

Новчаном казном од 5.000 до 100.000 динара казниће се за прекршај одговорно лице у државном органу, као и органу аутономне покрајине или јединице локалне самоуправе ако у поступку који спроводи у вршењу јавних овлашћења не призна пуноважност, односно оспори доказну снагу електронском документу сачињеном у складу са овим законом, односно дигатилозованог акта овереног у складу са чланом 11. овог закона, само због тога што је достављен у таквом формату (члан 7).

Новчаном казном од 20.000 до 150.000 динара казниће се за прекршај одговорно лице у државном органу, као и органу аутономне покрајине или јединице локалне самоуправе, ако у поступку који спроводи у вршењу јавних овлашћења не призна пуноважност eлектронском документу, укључујући и акте органа јавних власти, потписаном квалификованим електронским потписом или квалификованим електронским печатом, ако је за пуноважност тог документа прописана обавеза својеручног потписивања, односно стављања печата (чл.50. и 51).

Члан 69б.

Новчаном казном од 50.000 до 2.000.000 динара казниће се за прекршај правно лице које је орган јавне власти у смислу овог закона, изузев органа из члана 69а. овог закона, ако у поступку који спроводи у вршењу јавних овлашћења не призна пуноважност, односно оспори доказну снагу електонском документу сачињеном у складу са овим законом, односно дигатилозованог акта овереног у складу са чланом 11. овог закона, само због тога што је достављен у таквом формату (члан 7).

За прекршај из става 1. овог члана казниће се и одговорно лице у правном лицу из става 1. овог члана новчаном казном од 5.000 до 100.000 динара.

За прекршај из става 1. овог члана казниће се орган јавне власти ако је физичко лице новчаном казном од 5.000 до 100.000 динара.

Новчаном казном од 100.000 до 2.000.000 динара казниће се за прекршај правно лице које је орган јавне власти у смислу овог закона, изузев органа из члана 69а. овог закона, ако у поступку који спроводи у вршењу јавних овлашћења не призна пуноважност eлектронском документу, укључујући и акте органа јавних власти, потписаном квалификованим електронским потписом или квалификованим електронским печатом, ако је за пуноважност тог документа прописана обавеза својеручног потписивања, односно стављања печата (чл. 50. и 51).

За прекршај из става 4. овог члана казниће се и одговорно лице у правном лицу из става 4. овог члана новчаном казном од 20.000 до 150.000 динара.

За прекршај из става 4. овог члана казниће се орган јавне власти ако је физичко лице новчаном казном од 20.000 до 150.000 динара.“

**О б р а з л о ж е њ е**

Овај амандман је неопходно усвојити како би се омогућила доследна примена овог закона. Наиме, у пракси спровођења обједињене процедуре за издавање грађевинских дозвола је примећено да имаоци јавних овлашћења, који су обухваћени термином који се по овом закону подразумава под органима јавне власти, а пре свега јавна предузећа, јавни бележници и агенције, одбијају да приме и издају електронске документе, позивајући се на своје интерне процедуре. Тако се успоставила пракса да јединице локалне самоуправе упоредо издају и електронске документе и преписе тих електронских документа, а да странке на захтев ималаца јавних овлашћења морају да електронске документе преводе у „папирну“ форму, а обратно за потребе електронске процедуре, што издаваоцима електронских докумената ствара додатни непотребан посао, а странкама неоправдане трошкове и губитак времена. Слично је и поступање инспектора, који приликом теренске контроле често захтевају од привредника да накнадно штампају, потписују и печатирају све изворно електронске документе, оглушујући се тако о важећи Закон о електронском документу и Закон о рачуноводству и ревизији.

Прекршајна одговорност органа јавне власти је раздвојена у два члана, како би се јасно прописала у складу са чланом 17. Закона о прекршајима („Сл. Гласник РС“, бр. 65 од 25. јула 2013, 13/16, 98/16), а имајући у виду да по ставу 2. тог члана Република Србија, територијалне аутономије и јединице локалне самоуправе и њихови органи не могу бити одговорни за прекршај, али да законом може бити прописано да за прекршај одговара одговорно лице у државном органу, органу територијалне аутономије или органу јединице локалне самоуправе. У складу са тим је прекршајна одговорност за кршење овог закона од стране органа државне управе, јединице локалне самоуправе и аутономне покрајине прописана само за одговорна лица у тим органима, у делу амандмана предложеног члана 69а, док је за остале органе јавне власти, како су дефинисани овим законом, који могу бити правна или физичка лица, прекршајна одговорност прописана амандманом у делу предложеног члана 69б.

Усвајање овог амандмана предлажемо имајући у виду горе наведену праксу непризнавања електронских докумената и електронских копија папирних докумената у процедурама које се спроводе у вршењу јавних овлашћења, јер ће се једино претњом санкционисањем стати на пут таквом незаконитом понашању, које компромитује и онемогућава спровођење било које реформе која подразумева увођење електронских процедура, а на идентичан начин може обесмислити и само електронско пословање које се прописује овим законом.

**АМАНДМАН VII**

Члан 70. мења се тако да гласи:

„Подзаконска акта из чл. 18. став 2, чл. 19. став 3,чл. 31. став 3, чл. 35. став 8, чл. 46. став 5 и чл. 47. став 7. овог закона донеће се у року од 6 месеци од дана ступања на снагу овог закона.

Подзаконска акта из чл. 34. став 8, чл. 38. став 4, чл. 39. став 4, чл. 43. став 3, чл. 48. став, чл. 49. став 2. и чл. 52. став 2. овог закона донеће се у року од 12 месеци од дана ступања на снагу овог закона.

Подзаконска акта из чл. 55. став 7, чл. 61. став 3. и чл. 62. став 3. и 4. овог закона донеће се у року од 18 месеци од дана ступања на снагу овог закона.“

**О б р а з л о ж е њ е**

Овим амандманом се скраћује рок за доношење одређених подзаконских аката за примену овог закона са 12 месеци на шест месеци од дана ступања Закона на снагу, док се рок за доношење појединих подзаконских аката продужава на 18 месеци. Разлог за продужење рока за доношење одређених подзаконских аката је непостојање европских стандарда, превасходно за квалификовану електронску доставу и за дуготрајно чување електронских докумената на нивоу Европске уније, са којима се уствари врши усаглашавање националног правног оквира у овом случају.

Амандман је неопходно усвојити да би се што пре отпочело са правилном применом бројних новина које прописује овај закон. Наиме, Предлогом закона је предвиђено да тај закон ступа на снагу осам дана од дана објављивања у „Службеном гласнику Републике Србије”, а одложена примена од 12 месеци је прописана искључиво у односу на сертификациона тела која по овом закону настављају са радом као квалификовани пружаоци услуга.

С друге стране, широк круг правних и физичких лица, који укључује и државне органе, јавну управу и привредне субјекте, треба своје пословање да усклади са овим прописом, за шта није предложено одложено дејство. Ово пре свега у области издавања грађевинских дозвола, јер је у обједињеној процедури електронски документ једини формат у коме могу да се достављају документа и издају акта. У том смислу је неопходно и подзаконска акта која уређују те процедуре усагласити са овим законом и подзаконским актима који се на основу овог закона доносе. Како би се отпочело са тим послом, морају бити донета подзаконска акти на основу овог закона.

Треба имати у виду и да је од 1. јуна 2017. године отпочела пуна примена Закона о општем управном поступку („Сл. Гласник РС“, бр. 18 од 29. фебруара 2016), који прописује право странке да са државним и другим органима јавне управе општи електронским путем, тако да је правилна примена прописа који уређују електронски документ и електронско пословање државне управе додатно актуелизована.

Имајући у виду да добра пракса законодавног процеса подразумева да би закон требало усвајати тек када је припрема подзаконских акта који се на основу тог закона доносе у завршној фази, као и потребу да се са пуном и правилном применом овог значајног прописа оточне што раније, неопходно је да се када год је то могуће скрати рок за доношење подзаконских аката којима се заокружује правни оквир за отпочињање електронског пословања у Србији, па се у том циљу предлаже усвајање овог амандмана.

Представник предлагача закона је на седници Одбора прихвтио ове амандмане.

За известиоца Одбора на седници Народне скупштине одређена је Стефана Миладиновић, заменик председника Одбора.

Трећа тачка дневног реда – **Р а з н о**

Под тачком Разно заменик председника Одбора је обавестила присутне да се у трећој недељи октобра планира одржавање седнице Одбора ван седишта, у градилишном кампу у месту Кржинце, у општини Владичин Хан на позив в.д. директора ,,Коридора Србије“ Д.о.о Зорана Бабића. На дневном реду седнице би било разматрање Информације о раду Министарства грађевинарства, саобраћаја и инфраструктуре за период април-јун 2017. године. Пре почетка седнице чланови Одбора би обишли радове на Коридору кроз Грделичку клисуру.

\*

\* \*

На седници Одбора вођен је тонски запис.

Седница је закључена у 13.45 часова.

СЕКРЕТАР ОДБОРА ЗАМЕНИК ПРЕДСЕДНИКА ОДБОРА

Биљана Илић Стефана Миладиновић